लखनऊ: गरीब और बेसहारा लोगों को ठंड से बचाएगा कपड़ा बैंक, आप भी कर सकेंगे नए पुराने कपड़े दान
कपड़ा बैंक में लोग अपनी इच्छा से पुराने और नए कपड़े, स्वेटर, कंबल दान कर सकेंगे और जरूरतमंदों को उपलब्ध करा पाएंगे। इच्छुक लोग पार्सल भेजकर या फिर कॉल करके प्रशासन की टीम को घर से भी कपड़ा दान कर सकते हैं।
उत्तर प्रदेश: उत्तर प्रदेश की राजधानी लखनऊ में रह रहे गरीब और बेसहारा लोगों को इस सीजन की सर्दी से अब कपड़ा बैंक बचाएगा। जिला प्रशासन और नगर निगम के सहयोग से कपड़ा बैंक की शुरुआत की गई है। यहां लोग अपनी इच्छा से पुराने और नए कपड़े, स्वेटर, कंबल दान कर सकेंगे और जरूरतमंदों को उपलब्ध करा पाएंगे। इच्छुक लोग पार्सल भेजकर या फिर कॉल करके प्रशासन की टीम को घर से भी कपड़ा दान कर सकते हैं। कॉल करने पर नगर निगम टीम या फिर जोमेटो, स्विगी प्लेटफॉर्म के कर्मी कपड़ा लेने घर पहुंचेंगे। लखनऊ जिलाधिकारी अभिषेक प्रकाश ने नगर आयुक्त अजय द्विवेदी की मौजूदगी में यह जानकारी दी।कलेक्ट्रेट में इस सराहनीय पहल की शुरुआत करते हुए जिलाधिकारी ने बताया, "कपड़ा बैंक की सूचना ज़िला प्रशासन और नगर निगम की वेबसाइट पर है। रैन बसेरों में रह रहे जरूरतमंद लोगों को इस बैंक के द्वारा कपड़ा निशुल्क उपलब्ध कराया जता है।'' उन्होंने कहा कि जरूरतमंद लोग कपड़ा बैंक से स्वेटर कंबल या कपड़े ले सकते हैं यदि कोई पुराने या नए कपड़े दान में गरीबों को देना चाहता है तो संबंधित जोनल कार्यालय में संपर्क कर सकता है।पूरी जानकारी के लिए और सही पता जानने के लिए वेबसाइट nagarnigam.smilingbrains.com पर विजिट कर सकते हैं। जो भी शख्स कूरियरर द्वारा कपड़ा भेजना चाहता है वह जोन वाइज दिए गए इन पतों पर पोस्ट कर सकता है-जोन-1.  नगर निगम लालबाग, त्रिलोकनाथ मार्ग, लखनऊ।जोन-2. ऐशबाग, 45/102, वाटर वर्क्स रोड, ओल्ड लेबर कॉलोनी, लखनऊ।जोन-3. कार्यालय जोन-3 नगर निगम के पीछे, 24, कपूरथला रोड, सेक्टर-ए, चंद्रलोक, लखनऊ।बी. जानकीपुरम शेल्टर होम निकट इंजी. कॉलेज चौराहा, सेक्टर-एफ, गौशाला के पास, जानकीपुरम रेन बसेरा, लखनऊ।जोन- 4. हुसड़िया चौराहा, गोमती नगर, लखनऊ।जोन- 5. कानपुर रोड, जनता इंटर कॉलेज के पास, चंदर नगर, आलमबाग, लखनऊ।जोन- 6. ठाकुरगंज दूधमण्डी निवाजगंज, टीबी हॉस्पिटल के पास, लखनऊ।जोन- 7. कन्वेंशन सेंटर ए ब्लॉक के पीछे, इंदिरा नगर, लखनऊ।जोन- 8. औरंगाबाद क्रासिंग बंगला बाजार, बिजनौर रोड, रेलवे क्रासिंग के पास, सेक्टर एन-1, आशियाना, लखनऊ।